Elhangzott: 2019.09.11. 09:04
A Casablanca című filmdráma rendezőjéről, Kertész Mihályról készített életrajzi drámát a fenti címmel az elsőfilmes Topolánszky Tamás Yvan, amit holnap mutatnak be a hazai mozik. A rendezővel, és a film producerével, Sümeghy Claudiával beszélgetünk a 42. Montreal World Film Festival fődíját elnyerő alkotásról.
Honderű @Pesti Színház
Szeptember 6-án, múlt hét pénteken mutatták be a Pesti Színházban Spiró György Honderű című drámáját, melyben olyan nagyszerű színművészek szerepelnek, mint Börcsök Enikő, Lukács Sándor, Kern András, Márton András és Orosz Ákos. Az előadás rendezője az a Valló Péter, aki húsz évvel ezelőtt egyszer már megrendezte az előadást. Arról, hogy miért vette elő újra, Farkas Éva kollégám kérdezi a rendezőt.